કંઈક આ સંદર્ભની વાત લઈને ફિલ્મ ‘કાલાપુર’ આવે છે. અગાઉ રિયલ લાઇફમાં લિવિંગ લેજન્ડ કિરણ બેદીએ તિહાર જેલમાં સુધારણા-કાર્યક્રમ કર્યો હતો, જેના કારણે અનેક કેદીઓએ જેલમાંથી બહાર આવીને નવી શરૂઆત કરી. ફિલ્મ ‘કાલાપુર’ની વાર્તા જેલ-સુપરિન્ટેન્ડન્ટ કરુણાકર અને જાણીતી ચિત્રકાર જ્યોત્સ્નાની આસપાસ ફરે છે. કાલાપુર સેન્ટ્રલ જેલના ઉત્સાહી અને નવી વિચારધારા ધરાવતા જેલ-સુપરિન્ટેન્ડન્ટ જેલમાં આર્ટનો પ્રોગ્રામ રાખવા માગે છે જેના માટે જ્યોત્સ્નાને આમંત્રણ આપવામાં આવે છે. અગાઉ ભૂલથી જ ખોટી વ્યક્તિને પરણી ચૂકેલી જ્યોત્સ્ના કોઈ કાળે જેલમાં જવા નથી માગતી, પણ સેક્રેટરી રાગિણીને કારણે તે કાલાપુર જેલમાં જવા તૈયાર થાય છે. જેલની પોતાની શિબિર દરમ્યાન જ્યોત્સ્નાની લાઇફમાં અનેક એવા આરોપીઓ આવે છે દિલથી એકદમ સાફ છે. આ જ યાત્રા દરમ્યાન જ્યોત્સ્નાને પણ પોતાની જીવનની ભૂલો સમજાય છે અને તેના પતિએ કરેલી ભૂલ માટેની વાસ્તવિકતા પણ સમજાય છે. ફિલ્મમાં રિતુપર્ણા સેનગુપ્તા, પ્રિયાંશુ ચૅટરજી, રઘુવીર યાદવ અને હર્ષ છાયા છે.